**Materská škola, Ulica 9. mája 1292/11,**

**Kysucké Nové Mesto**

**Začiatok školského roka s bezpečnostnými opatreniami**

**Nástup do materskej školy sa začína 2. septembra 2020 /streda**

**Zákonný zástupca predkladá pri prvom nástupe dieťaťa do materskej školy  Zdravotný dotazník** a vyhlásenie zákonného zástupcu dieťaťa (príloha č. 3) Po prerušení dochádzky dieťaťa do materskej školy v trvaní viac ako tri dni predkladá písomné Vyhlásenie o tom, že dieťa neprejavuje príznaky prenosného (príloha č.4) ochorenia a nemá nariadené karanténne opatrenie (nájdete v súbore  tlačivá na stiahnutie ).

**Manuál pre materské školy upravuje organizáciu a podmienky výchovy a vzdelávania v materských školách pre školský rok 2020/2021.** Cieľom dokumentu je stanoviť základné prevádzkové podmienky materských škôl po dobu trvania pandémie ochorenia COVID-19 a potreby dodržiavania protiepidemiologických opatrení a odporúčaní. Upravuje iba tie základné prevádzkové podmienky, ktoré sa líšia (či sú upravené nad rámec) od štandardných podmienok vyplývajúcich zo školských, hygienických, pracovnoprávnych a ďalších predpisov / infografika 1-4/.

<https://www.minedu.sk/data/att/16994.jpg>  (Infografika 1)

<https://www.minedu.sk/data/att/16995.jpg>  (Infografika 2)

<https://www.minedu.sk/data/att/16996.jpg>  (Infografika 3)

<https://www.minedu.sk/data/att/16997.jpg>  (Infografika 4)

Podrobnejšie informácie ohľadom opatrení začiatku školského roka 2020/2021, nájdete na <https://www.minedu.sk/materske-skoly/>.

**Milí rodičia**,

veríme že sa už tešíte spolu s deťmi na nový školský rok. Prinášame inštrukcie pre prvý deň nástupu do  materskej školy.

Naďalej musíme  dodržiavať  platné nariadenia a opatrenia v súvislosti s COVID - 19.

Čakajú nás preto určité obmedzenia, **prosím vás všetkých o tolerantnosť a ústretovosť**. Prevádzku sa budeme snažiť organizovať tak, aby ste vy ani deti neutrpeli ujmu. Aby sme predišli nepochopeniu, nervozite a stresu, hlavne v prvý deň ráno, vytvorte si časovú rezervu, **informujte deti o tom čo ich čaká.**

*Odporúčam* *prílohu Zdravotný dotazník a vyhlásenie zákonného zástupcu dieťaťa pred začiatkom nového školského roka 2020/2021si vytlačiť, prečítať a vyplniť doma, uviesť aktuálny dátum nástupu dieťaťa do MŠ /****2.9.2020****/a podpísať.* ***Kto nebude mať Zdravotný dotazník, vyplní ho ráno v MŠ v šatní pred svojou triedou****. Zdravotné dotazníky budú uložené pred každou triedou na stolíku.*

**Prevádzka MŠ je v pracovné dni od 6:30 do 16:00 hod. – prerokovaná so zriaďovateľom, primátorom mesta 25.8.2020.**

* **Ráno sa deti prijímajú od 6:30 hod. do 8:00 hod. Potom sa materská škola zamyká. Rodič odovzdá dieťa učiteľke. Zvoní zvončekom, ktoré sú pred dverami do tried.**
* **Deti s poldennou dochádzkou možno vyberať 11.45 do 12.15 hod.**
* **Popoludní od 14:30 do 16:00 hod.**
* **Deti odhlasovať z materskej školy do 8:00hod. / Tč. 0903 780535** [**ms9majaknm@centrum.sk**](mailto:ms9majaknm@centrum.sk)

**Žiadame o dodržiavanie času dochádzky do MŠ.**

**POKYNY:**

**Všetkým rodičom a deťom bude 2. septembra ráno meraná telesná teplota.**

1.Dieťa bude preberané od rodičov v priestoroch šatne, kde rodič odovzdá pani učiteľke vyplnené a podpísané tlačivá, alebo ich vypíše v šatní.

Dieťa sprevádza vždy iba jedna dospelá osoba.

Rozlúčte sa  s deťmi v šatní, nie  medzi dvermi. Učiteľke poviete dôležité informácie o dieťati v krátkom čase.

**Rodičia nebudú mať umožnené vstúpiť do tried.**

**2**.Novoprijaté detí vo veku od 2 – do 3 rokov s adaptačným pobytom 2. septembra budú v materskej škole 2 najviac 3 hodiny bez prítomnosti rodiča. Rodič prezlečie dieťa, odloží mu veci do skrinky, v skrinke má každé dieťa prívesok so svojím menom, ktorý mu dá rodič na krk a to z dôvodu, aby ho pani učiteľka vedela pomenovať. Aj v týchto prípadoch žiadame nepredlžovať čas a zotrvať v šatni maximálne 10 minút. Vypísať tlačiva a napísať Váš telefonický kontaktný údaj na prezenčnú listinu. Po prevzatí dieťaťa z triedy, môžete si  s učiteľkami dojednať čas na rozhovor o dieťati.

**3.Vstupujúci rodičia** **musia mať** pri vstupe do budovy  **rúško**. **Dezinfikujú si ruky a dodržiavajú odstup pri vstupe do materskej školy.**

**4**.Deti si pri vstupe do triedy vydezinfikujú ruky. S deťmi bude realizovaný každodenne ranný zdravotný filter.

**5.**Dieťa nemusí prísť do materskej školy v rúšku ale náhradné rúško si prinesie do skrinky (1-2 kusy). Vstupujúci rodičia si najprv navlečú návleky a potom vydezinfikujú ruky.

**6.** Je prísny zákaz nosiť do materskej školy jedlo a nápoje. Pri individuálnom stravovaní na základe lekárskeho odporučenia sa umožňuje donáška stravy. Musí byť v nádobách, prispôsobených na ohrev v mikrovlnke.

**7.** Zákaz nosiť do materskej školy hračky /okrem novoprijatých 2.-3. ročných detí počas adaptačného obdobia/. MŠ za pokazenie a stratu neručí! Verím, že to spolu zvládneme.

**Milé deti.**

Prázdniny prešli a čaká na vás materská škola a kamaráti.  Aby sme zostali všetci zdraví, musíme ešte dodržiavať základné pravidlá v triedach. Niekde je potrebné nosiť rúška  a   mať aj náhradné rúško  v skrinke. Je potrebné naučiť sa správne a riadne umývať ruky, kýchať a kašlať do vreckovky, dodržiavať odstupy.

V umývarke si vydezinfikujete  ruky a v triede vás čakajú kamaráti, hračky a pani učiteľka.

Do materskej školy si prinesú všetky deti: náhradné veci, pyžamko, prezuvky, hrebeň – všetko bude podpísané.

**2.9.2020 – rodič ráno v šatni vyplňuje a podpisuje tieto tlačiva s uvedením aktuálneho dámu:**

- Zdravotný dotazník a vyhlásenie zákonného zástupcu dieťaťa / odporúčam dobré si ho prečítať

- Čestné vyhlásenie pre zber údajov v súlade s §7 a ods.5 zákona č. 597/2003 – meno dieťaťa uvádzané v rodnom liste.

-Splnomocnenie o prevzatí dieťaťa inou osobou – platí na celý školský rok

-Kontakt: telefónne číslo napíše sa do prezenčnej listiny.

**Do 25.8. 2020 uhradiť poplatky** za dieťa od 2 do 5 rokov /rodičovský poplatok a stravu./ Predškoláci platia za stravu sumu 7,00 € do decembra 2020, poplatok 18,00€ neuhrádzajú.

**Prosím rodičov, aby čítali aktuálne oznamy na nástenkách v priestore materskej školy. Tešíme sa na spoluprácu s Vami.**

V Kysuckom Novom Meste dňa 27.8. 2020 PhDr. Elena Gavláková, riaditeľka MŠ